[{"text_idx": "#000000", "text": "Network Rail yn atal pobl rhag defnyddio maes parcio"}, {"text_idx": "#000001", "text": "Disgrifiad o\u2019r llun, Mae'r giat i'r orsaf wedi ei chau"}, {"text_idx": "#000002", "text": "Mae ffrae wedi codi rhwng trigolion sy'n byw ger gorsaf drenau Cyffordd Dyfi yn y canolbarth, a chwmni Network Rail."}, {"text_idx": "#000003", "text": "Dyw cerbydau ddim yn cael defnyddio maes parcio'r orsaf gan fod gia\u0302t fawr ar y ffordd yno wedi'i chloi."}, {"text_idx": "#000004", "text": "Mae'r bobl leol yn fodlon defnyddio'r lo\u0302n, ond dyw hi ddim ar agor gan nad ydi hi'n ddiogel, meddai Network Rail."}, {"text_idx": "#000005", "text": "Mae ymgyrchwyr yn cyhuddo'r cwmni o fethu yn eu dyletswyddau ac yn galw arnyn nhw i dalu am wella'r ffordd."}, {"text_idx": "#000006", "text": "Yn o\u0302l Network Rail, mae'n rhaid asesu gwelliannau yn ofalus gan ystyried nifer y teithwyr fyddai'n elwa."}, {"text_idx": "#000007", "text": "Mae pob tre\u0302n yn y canolbarth yn stopio yng ngorsaf Cyffordd Dyfi, ond dim ond tua tri o bobl sy'n ei ddefnyddio bob dydd. Fe fyddai'r nifer yn cynyddu'n sylweddol pe bai'r gia\u0302t ar agor, meddai ymgyrchwyr."}, {"text_idx": "#000008", "text": "Ychydig dros gilomedr yw'r pellter o'r pentref agosaf i Gyffordd Dyfi, ond mae tyllau yn y llwybr a does dim golau arni."}, {"text_idx": "#000009", "text": "Disgrifiad o\u2019r llun, Does yna ddim golau ar y ffordd"}, {"text_idx": "#000010", "text": "Disgrifiad o\u2019r llun, Yn o\u0302l Network Rail dim ond tua tri o bobl sy'n defnyddio'r Cyffordd bob dydd"}, {"text_idx": "#000011", "text": "Dywedodd cynghorydd cymuned Ysgubor y Coed, Delyth Griffiths, sy'n ymgyrchu dros wella'r ffordd: \"Yr unig ffordd i gyrraedd yr orsaf yw i gerdded ac mae hi'n wa\u0302c o ryw 20 munud."}, {"text_idx": "#000012", "text": "\"O'r blaen gyda'r henoed a gyda theuluoedd a phlant ifanc ro nhw'n gallu mynd yn eu ceir a mynd yn syth i'r orsaf."}, {"text_idx": "#000013", "text": "\"Yn ystod y blynyddoedd diwethaf maen nhw wedi gwario tua \u00a31 miliwn i wella'r orsaf ac mae platfform hir, mae'n hyfryd - mae'r adnoddau yn dda ond i ni methu cyrraedd o mewn ceir.\""}, {"text_idx": "#000016", "text": "Dywedodd llefarydd ar ran Network Rail eu bod wedi \"ymrwymo i wella mynediad mewn gorsafoedd\" ac i \"ddarparu gwelliannau\"."}, {"text_idx": "#000017", "text": "Prif StraeonAmhariad i deithwyr Trafnidiaeth Cymru i barhauPublished9 awr yn o\u0302lCyhoeddi enillydd Tlws John a Ceridwen HughesPublished4 awr yn o\u0302lAil berson wedi marw ar o\u0302l gwrthdrawiad CaerffiliPublished10 awr yn o\u0302l"}]